Stenst Grótta álagið?
Lokaorrustan í Olís-deild kvenna í handknattleik hefst á mánudagskvöldið þegar flautað verður til leiks í átta liða úrslitum.
Flestra augu munu eflaust beinast að deildar- og bikarmeisturum Gróttu sem skotist hafa upp á stjörnuhimininn á keppnistímabilinu. Grótta braut blað í sögu sinni í lok febrúar með því að vinna bikarkeppnina í fyrsta sinn í sögu félagsins og á dögunum bættist deildarmeistaratitilinn í safnið.
"Í úrslitakeppninni er stutt á milli leikja. Það er að duga eða drepast í hverjum leik. Slík keppni hentar okkur hjá Gróttu vel. Við viljum duga í gegnum alla leikina sem eftir eru," sagði Anna Úrsúla Guðmundsdóttir, hin þrautreynda handknattleikskona hjá Gróttu í samtali er Morgunblaðið hitti hana að loknum síðasta leik Gróttu í Olís-deildinni.
Fram verður e.t.v. helsti andstæðingur Gróttu um Íslandsmeistaratitilinn. Eftir viðureign liðanna á Seltjarnarnesi í byrjun vetrar taldi sá sem þessi orð skrifar að fátt gæti komið í veg fyrir að Fram yrði hreinlega Íslandsmeistari. Sú leið var ekki eins greið og talið var og Grótta kom a.m.k. í veg fyrir sigur Safamýrarliðsins í deildarkeppninni.
Sjá umfjöllun um úrslitakeppni kvenna í íþróttablaði Morgunblaðsins í dag.
Lokaorrustan í Olís-deild kvenna í handknattleik hefst á mánudagskvöldið þegar flautað verður til leiks í átta liða úrslitum.
Flestra augu munu eflaust beinast að deildar- og bikarmeisturum Gróttu sem skotist hafa upp á stjörnuhimininn á keppnistímabilinu.
"Við viljum duga í gegnum alla leikina sem eftir eru," sagði Anna Úrsúla Guðmundsdóttir, hin þrautreynda handknattleikskona hjá Gróttu.
Fram verður e.t.v. helsti andstæðingur Gróttu um Íslandsmeistaratitilinn.